2.4 การวิจัยและพัฒนา

บริษัทฯจะมุ่งเน้นให้การดำเนินธุรกิจของบริษัทมีการเจริญเติบโตอย่างมั่นคงและต่อเนื่อง
ให้ความสำคัญต่อการเพิ่มส่วนของผู้ถือหุ้นการดำรงฐานะการเงินของบริษัทฯให้มีความแข็งแกร่งอยู่เสมอ
มีการปฏิบัติงานที่ยึดหลักบรรษัทภิบาล พร้อมกับการเสริมสร้างศักยภาพในการแข่งขัน
ด้วยการนำระบบเทคโนโลยีสารสนเทศเข้ามาใช้ให้ครอบคลุมทั้งในส่วนของหน่วยงานสนับสนุน
(“Back Office”) และหน่วยงานดำเนินการ (“Front Office”)
ควบคู่กับการพัฒนาบุคลากรให้มีความรู้ทั้งในการใช้งานระบบสารสนเทศและเทคโนโลยีสมัยใหม่มากขึ้น
เพิ่มศักยภาพของบริษัทฯ โดยรับงานในลักษณะงาน Turnkey (หมายถึง
รวมการออกแบบเข้าไปด้วย) เปิดตลาดรับงานก่อสร้างในต่างประเทศ
และเน้นความปลอดภัยในการทำงานเพื่อไม่ให้เกิดความสูญเสียเวลาการทำงาน (No Loss Time
Accident)

การพัฒนาด้านบุคลากร

บริษัทฯมีการพัฒนาบุคลากรอย่างต่อเนื่องและทั่วถึง ทั้งบุคลากรด้านบริหารและด้านปฏิบัติการ
โดยเน้นการเพิ่มศักยภาพในงานที่รับผิดชอบและความรู้ด้านคอมพิวเตอร์ที่สนับสนุนการทำงาน
เน้นความรู้ในเชิงวิศวกรรม เพื่อเสริมศักยภาพในการรับงานรวมการออกแบบ (Turnkey
Project) ทั้งนี้บริษัทฯมีการพัฒนาในหลาย ๆ ด้านพร้อมกันดังนี้

-   On the Job Training เป็นการฝึกอบรมความรู้และทักษะในการทำงาน
    ให้กับบุคลากรที่เข้ามาร่วมงานกับบริษัทใหม่ โดยมีพี่เลี้ยงคอยดูแลให้คำแนะนำ
    เน้นให้ความสำคัญความปลอดภัยในการทำงาน

-   In House Training มีการจัดฝึกอบรมความรู้ใหม่ ๆ
    ในการทำงานในแต่ละหน่วยงานที่น่าสนใจ รวมถึงการแก้ไขปัญหาและอุปสรรคของงาน ในปี
    2547 นี้ ได้มีโครงการจัดฝึกอบรมภายในให้แก่พนักงานที่เกี่ยวข้องในเรื่อง
    การใช้โปรแกรมวางแผนงานก่อสร้าง Premavera

-   Outside Training มีการจัดส่งพนักงานออกไปอบรมนอกสถานที่ ด้านคอมพิวเตอร์
    ระบบบริหาร ระบบบัญชีการเงิน และเทคโนโลยีการก่อสร้างใหม่ ๆ

นอกจากนี้บริษัทฯ
ยังมีการจัดบุคลากรจากภายนอกเข้ามาฝึกอบรมให้ความรู้ทางด้านวิธีการบริหารและการทำงานร่วมกันเป็นทีม
ตลอดจนควบคุมค่าใช้จ่ายต่าง ๆ
มีการใช้ระบบคอมพิวเตอร์มาช่วยในการวางแผนควบคุมงานให้สำเร็จลุล่วงได้ดียิ่งขึ้นและให้ความสำคัญในการบริหารโครงการด้วย
Cost Budget Control มีการนำโปรแกรมวางแผนงานก่อสร้าง Premavera มาใช้
และมีระบบการประเมินต้นทุนการก่อสร้างทุกๆ ไตรมาสจนจบโครงการ

การพัฒนาปรับปรุงเครื่องมือเครื่องจักร

บริษัทฯ มีฝ่ายเครื่องมือกล เพื่อดูแลในส่วนของเครื่องจักรกล
ซึ่งเป็นส่วนประกอบสำคัญในการก่อสร้างอย่างมากโดยฝ่ายเครื่องมือกลรับผิดชอบในการตรวจสภาพเครื่องมือเครื่องจักร
ให้อยู่ในสภาพที่สามารถใช้งานได้ดี มีการเตรียมสำรองเครื่องมือเครื่องจักร
เพื่อรองรับการขยายส่วนแบ่งการตลาด ซึ่งจะช่วยให้ต้นทุนในการดำเนินการลดลงได้มาก
และเตรียมจัดหาเครื่องมือเครื่องจักรที่ทันสมัย สามารถที่ลดแรงงานให้น้อยลง
และเน้นการประยุกต์การใช้เครื่องมือเครื่องจักรที่ทันสมัย
ลดเวลาว่างของเครื่องจักรลงเพื่อให้ใช้ประสิทธิภาพของเครื่องจักรได้สูงสุด

การพัฒนาทางเทคโนโลยี

เทคโนโลยีโดยทั่วไปในงานก่อสร้างมีการเปลี่ยนแปลงน้อยมาก
ดังนั้นการเตรียมการล่วงหน้าเป็นไปได้ค่อนข้างยาก
เนื่องจากเทคโนโลยีที่จะนำมาขึ้นอยู่กับเงื่อนไขของแต่ละโครงการ
เช่นในงานก่อสร้างสะพานยกระดับภาษีเจริญ งานก่อสร้างทางยกระดับถนนวงแหวนอุตสาหกรรม
งานก่อสร้างสะพานข้ามแม่น้ำเจ้าพระยาปากเกร็ด และงานก่อสร้างทางด่วนรามอินทรา-อาจณรงค์
เนื่องจากงานก่อสร้างเป็นงานทำอยู่เหนือระดับถนน การก่อสร้างแบบปกติ
คือต้องใช้ค้ำยันจากด้านล่าง จะทำไม่ได้เพราะทำให้เกิดปัญหาด้านการเจรจาติดขัด
ดังนั้นวิธีการก่อสร้างจะต้องทำแบบก่อสร้างโดยหิ้วจากด้านบน เรียกว่า ระบบ Advance Shoring
ซึ่งบริษัทฯได้ว่าจ้างบริษัทออกแบบ เพื่อดำเนินการออกแบบและคำนวณโครงสร้าง
ตลอดจนวิธีการและขั้นตอนในการดำเนินการซึ่งเป็นทำเฉพาะโครงการเท่านั้น
เนื่องจากแต่ละโครงการในกลุ่มของงานก่อสร้างสะพานยกระดับจะมีความแตกต่างกันในเรื่องรูปแบบและเส้นทาง
ซึ่งการออกแบบจะต้องออกแบบและเตรียมการก่อสร้างให้เหมาะสมในแต่ละโครงการ
โดยเน้นการทำงานแบบ Precast หรือสำเร็จรูปจากโรงงานแล้วนำเข้ามาติดตั้ง นอกจากบริษัทฯ
ได้นำเทคโนโลยีมาใช้ในการก่อสร้างแล้วบริษัทฯได้นำระบบคอมพิวเตอร์เข้ามาใช้ในการควบคุมค่าใช้จ่ายในระบบการจัดซื้อและบัญชีการเงิน
(ระบบ Oracle) ซึ่งเป็นการลดค่าใช้จ่ายในการทำเอกสารและเพิ่มความรวดเร็วและแม่นยำ
นอกจากนี้แล้วผู้บริหารสามารถหาข้อมูลต่าง ๆ เพื่อใช้ในการตัดสินใจได้อีกด้วย

การพัฒนาระบบมาตรฐานคุณภาพ ISO 9002

บริษัทฯ เล็งเห็นความสำคัญของระบบมาตราฐานคุณภาพ ISO จึงได้เริ่มนำระบบ ISO 9002
มาใช้ในการดำเนินงานของบริษัทฯ ในปี 2543 ซึ่งปัจจุบันบริษัทฯ ได้ปรับเปลี่ยนเป็น ISO
9001:2000โดยผ่านการตรวจประเมินจากบริษัท SGS (Thailand) Limited
และได้รับการรับรองจากสถาบันที่มีชื่อเสียงทั้งในประเทศและต่างประเทศคือ NAC และ UKAS
เมื่อวันที่ 19 กันยายน 2546 สำหรับการนำระบบบริหารคุณภาพมาใช้ในการดำเนินงานของบริษัทฯ
เพื่อเพิ่มประสิทธิภาพในการทำงานและสามารถสนองตอบความต้องการของลูกค้า
และยังส่งผลถึงคุณภาพและมาตรฐานที่ดีในงานก่อสร้างทั้งงานประกอบและติดตั้งท่ออุตสาหกรรมทุกประเภท
และงานโครงสร้างเหล็กขนาดใหญ่

รายจ่ายระหว่างปี 2544-2546 สำหรับการวิจัยและพัฒนา

-   ด้านการพัฒนาบุคลากร

+----------------+----------------+----------------+-----------------+
| ค่าใช้จ          |                |                |                 |
| ่ายในการฝึกอบรมพ |                |                |                 |
| นักงานบมจ. ซิโน- |                |                |                 |
| ไทย เอ็นจีเนียริ่ง  |                |                |                 |
| แอนด์ คอนสตรัคชั่น |                |                |                 |
+----------------+----------------+----------------+-----------------+
|                | ปี 2546 (บาท)   | ปี 2545 (บาท)   | ปี 2544 (บาท)    |
+----------------+----------------+----------------+-----------------+
| อบรมภายนอก     | 423,883        | 439,443        | 506,560         |
+----------------+----------------+----------------+-----------------+
| อบรมภายใน      | 410,231        | 378,773        | 591,749         |
+----------------+----------------+----------------+-----------------+
| รวม            | 834,114        | 818,216        | 1,098,309       |
+----------------+----------------+----------------+-----------------+

รวมค่าใช้จ่ายในการฝึกอบรมพนักงานระหว่างปี 2544-2546 = 2,750,639 บาท

ด้านการปรับปรุงเครื่องมือเครื่องจักร

  -------------------------------- --------------------- ---------------------------
  ค่าใช้จ่ายในปรับปรุงเครื่องมือเครื่องจักร                         
  บมจ. ซิโน-ไทย เอ็นจีเนียริ่ง แอนด์                            
  คอนสตรัคชั่น                                              

  ปี 2546(บาท)                      ปี 2545(บาท)           ปี 2544 (บาท)

  40,160,000                       32,957,888            39,587,256
  -------------------------------- --------------------- ---------------------------

รวมค่าใช้จ่ายในการปรับปรุงเครื่องมือเครื่องจักรระหว่างปี 2544 – 2546 = 112,705,144 บาท

-   ด้านระบบคอมพิวเตอร์ในการควบคุมค่าใช้จ่าย(ระบบ Oracle)

-   ค่าใช้จ่ายรวมตั้งแต่เริ่มดำเนินการจนกระทั่งเสร็จสิ้น = 18,150,619 บาท

-   ด้านการพัฒนาระบบมาตรฐานคุณภาพ ISO

-   ค่าใช้จ่ายรวมตั้งแต่เริ่มดำเนินการจนกระทั่งได้ใบรับรอง ISO 9002 = 1,728,902 บาท

-   ค่าใช้จ่ายในการเปลี่ยนแปลงระบบการบริหารคุณภาพเป็น ISO 9001:2000 = 299,827
    บาท